**Dacă ești tu...**

*Christian Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă ești tu, iubirea ce o caut...

De-atâta vreme: singur și desculț

De-ai fost ascunsă să te văd, de mulți

Să știi că eu iubito, te mai caut.

Am smuls din minte gânduri egoiste,

Sfărmând plăcerea unui singur chip,

Mi-am ars orgoliul, l-am făcut nisip

Pentru iubirea ce sper să existe.

Și n-am să plec pe urmele tăcerii,

Cu orice pas spre tine am să vin

Că-n inimă m-apasă ca un spin

Aceeași luptă tristă a găsirii.

...

Mai am puțin de mers și te găsesc,

Iubita mea cu suflet de vioară

Ce-mi răscolești ființa-n orice seară

Abia aștept să-ți spun: că te iubesc.